Oikeusministeriö/Avoimuusrekisterivalmistelun asiantuntijatyöryhmä

MUISTIO 9.9.2020

Avoimuusrekisterilainsäädännön soveltamisala, soveltamisalan rajoitukset ja rekisteröintivelvollisuus

1. **Soveltamisala**

*Avoimuusrekisteriin rekisteröidään oikeushenkilöiden ja yksityisten elinkeinonharjoittajien yhteydenpitoa, joka kohdistuu:*

*1) ministereihin tai kansanedustajiin,*

*2)valtion viranomaisiin,*

*3)eduskuntaan ja eduskunnan virastoihin,*

*5)itsenäisiin julkisoikeudellisiin laitoksiin, tai*

*6) valtion liikelaitoksiin*

*7) ja niiden virkamiehiin,*

*sekä tällaisen toimeksiannon antamista kolmannelle osapuolelle tai siinä avustamista.*

*Tämän lain säännöksiä ei sovelleta ylimpien laillisuusvalvojien harjoittamaan laillisuusvalvontaan.*

1. **Soveltamisalan rajoitukset**

*Avoimuusrekisterilakia ei sovelleta:*

1. *järjestäytymättömään kansalaistoimintaan;*
2. *tavanomaiseen asiointiin viranomaisissa;*
3. *viranomaisen asettamiin työryhmiin osallistumiseen ja virallisiin kuulemisiin, joihin osallistuminen dokumentoidaan, kuten valiokuntakuulemiset ja lausuntokierrokset;*
4. *satunnaiseen vaikuttamistoimintaan,* *jos toimintaan ei liity merkittävää taloudellista tai yhteiskunnallista intressiä ja sitä ei tehdä korvauksesta tai kolmannen osapuolen puolesta;*
5. *viranomaisiin sekä lakisääteisiä tehtäviä hoitaviin muihin julkisyhteisöihin tai toimijoihin niiden tehtävien hoidon osalta;*
6. *valtion omistajaohjaukseen kuuluvaan yhteydenpitoon;*
7. *vieraan valtion, Euroopan unionin tai kansainvälisen hallitustenvälisen järjestön nimissä toimiviin henkilöihin tai organisaatioihin;*
8. *puoluetoimintaan, vaaleissa ehdokkaana olevien tukiyhdistyksiin tai valitsijayhdistyksiin;*
9. **Rekisteröintivelvollisuus**

*Yksityisen elinkeinonharjoittajan tai oikeushenkilön tulee olla rekisteröitynä avoimuusrekisteriin, mikäli on yhteydessä X §:ssä mainittuihin toimijoihin. Rekisteröitymisvelvoite koskee myös sitä, että yksityinen elinkeinoharjoittaja tai oikeushenkilö on avustanut yhteydenpidossa tai antanut toimeksiannon kolmannelle osapuolelle tai saanut toimeksiannon kolmannelta osapuolelta olla yhteydessä edellä mainittuihin toimijoihin.*